Kvenskátafélag Reykjavíkur

Kvenskátafélag Reykjavíkur (KSFR) var stofnað 7. júlí 1922 og starfaði óslitið til ársins 1969. Félagið var skátafélag fyrir stelpur.

 Saga 
Kvenskátafélag Reykjavíkur var stofnað árið 1922 í Reykjavík og var það fimmta skátafélagið sem var stofnað á Íslandi og jafnframt fyrsta kvenskátafélagið.Ákvörðunin um stofnun félagsins var tekin heima hjá þáverandi formanni KFUK, Áslaugu Ágústsdóttur. Stofnendur félagsins voru níu: Jakobína Magnúsdóttir, Anna Baldvins, Guðrún Stefánsdóttir, Else Kjartansson, Aðalheiður Sæmundsdóttir, Þórunn Brynjólfsdóttir, Hólmfríður Guðmundsdóttir, Rut Hansson og Þorbjörg Bjarnarson.

23. mars 1939 var Kvenskátasamband íslands stofnað og var KSFR aðili að því til ársins 1944 þegar að sambandið var lagt niður. Þá gekk félagið í Bandalag Íslenskra Skáta. Þar með varð bandalagið fyrsta bandalag skáta í heiminum sem að hafði bæði stúlkur og pilta innan félaga sinna.

Árið 1963 sameinuðu Skátafélag Reykjavíkur (SFR) og Kvenskátafélag Reykjavíkur krafta sína og mynduðu Skátasamband Reykjavíkur.

KSFR var loks lagt niður ásamt SFR árið 1969 og sameinuðust deildirnar innan félaganna til að mynda ný skátafélög.

Tilvísanir

Flokkur:Skátafélög á Íslandi